Supertaal - RDF-voer
type: channel
description: Kom praat saam!
items: Uit "Gebed om die Gebeente" deur D.J. OPPERMAN

Uit "Gebed om die Gebeente" deur D.J. OPPERMAN
type: item
description: Oorspronklik gepos deur: @home.com Uit Gebed om die Gebeente D.J. Opperman Heer, waar U noordewind die droë dissel rol en oor die skurwe brakland jaag van Afrika, maar eindelik teen 'n doringdraad met pluksels wol vaswaai terwyl die kraaie en die aasvoëls kla, laat my ook ná die swerf oor vlaktes heen nou rus en glo my kind is dood, al hoor ek die berigte om my krys: Ek het hom as matroos hier aan die kus... Ek: as stoker op 'n trein... Ek: in vaal-geel ligte van 'n steenkooldorp se kroeg nog nou die dag gesien.... Glo omgekoop! Of hy sou skielik blink gesteentes smokkel... blink gesteentes! Selfs dan... Nee, miskien lê hy tog êrens dood; maar, Heer, dan die gebeente, wys my, gee my die drag gebeente van my skoot dat ek nie opgejaag deur hierdie land bly swerf en soek, maar eindelik rus en weet hy het deur lood onder twee mudsak ongebluste kalk gesterf. Snags het ek soms gelê en vrees daar sou iets boos oor hierdie kind nog kom, want in Middelburg se kerk staan duidelik in die doopregister sy geboorte nie na die stand van sy gesternte aangemerk. En, soos wanneer jy tussen vinger en duim die wit son rol en skitter in 'n diamant, sou hy in Vrystaat en Transvaal se leiblou ruim uit spieëls ons stryd laat blits en straal van rant tot rant. Maar hy móés sterf: die Dood het self hom eers gejag deur kou riviere van die Kaap, dwarsoor Anysberg tot in die buitekamer op 'n plaas, waar hy een nag in koue sweet moes lê en aan borswater sterf... toe 'n tweede jagter hom van tent na trein, van trein na tent met doringdraad en bajonet bewaak en met gemete sorg van arts en medisyne vir 'n tweede dood, o Heer, stadig gesond kon maak. En ná die skynverhoor het hulle hom vertel.... voor Graaff-Reinet se sel. O Graaff-Reinet se sel! Hy was gewone kryger, Heer, en geen rebel. O Graaff-Reinet se sel... Eségiël! Eségiël! .............
date: 2001-11-23T12:23:19-00:00